section_heading: Dijagnoza i liječenje
paragraph_text: Mola se dijagnosticira ultrazvukom, a sigurna dijagnoza se postiže patohistološkim pregledom. Bolesnice s molom najčešće spontano pobace. Mola se odstranjuje (aspiracijskom evakuacijom, kiretažom), a nakon odstranjivanja bolesnica mora biti pod kontrolom (ginekološki pregled, rtg-pluća, ß-HCG u serumu) najmanje godinu dana kako bi se na vrijeme mogla otkriti invazivna mola ili koriokarcinom koji može nastati. U tom vremenu bolesnica ne smije ostati trudna.